Vytautas Tomaševičius

Vytautas Tomaševičius (1972 m. sausio 16 d. Vilniuje, Lietuva) – lietuvių tapytojas.

Biografija 
1990 m. baigė Vilniaus Salomėjos Nėries gimnaziją, 1989 m. baigė Vilniaus J. Vienožinskio meno mokyklą. 1998 m. baigė Vilniaus dailės akademiją, tapybos ir scenografijos specialybę. Nuo 2008 m. m. Lietuvos dailininkų sąjunga narys.

Filmai 
Nuo 1996 m. dalyvavo tarptautiniuose filmų projektuose, kaip kino filmų dailininkas. 2000 m. kūrė dekoracijas filmui „Nenugalimas“ (rež. Werner Herzog, Vokietija). Vėliau menininkas atsidėjo vien tapybai.

Tapyba 
Parodinėje veikloje dalyvauja nuo 1995 m. Yra surengęs virš 20 personalinių parodų Lietuvoje, Danijoje, Švedijoje bei dalyvavo keliose dešimtyse grupinių parodų Lietuvoje, Danijoje, Švedijoje, Rusijoje, Italijoje, Japonijoje. Šiuo metu dailininką atstovauja Paryžiaus galerija „Geraldine Banier“. 

2008 m. apdovanotas I Baltijos dailės bienalės (Sankt Peterburgas, Rusija) laureato diplomu.

2010 m. ir 2018 m. skirta Lietuvos Respublikos kultūros ministerijos stipendija.

2019 m. Tarptautiniame konkurse Japonijoje „ArtOlympia“ laimėjo prizą „Už meistrystę“. Apie 1800 menininkų iš daugiau nei 100 šalių pateikė konkursui daugiau kaip 5000 darbų. Iš jų tarptautinė komisija prizu „Už meistrystę“ įvertino tik 30 paveikslų. Vytautas Tomaševičius – pirmasis lietuvių menininkas, apdovanotas šiuo prizu.

Kūryba 

Vytauto Tomaševičiaus kūriniai vertinami dėl originalios autorinės technikos. Joje apjungiama tapyba ir grafika. Ant kruopščiai ištapyto vaizdo spaudžiamas monochrominis piešinio atspaudas. Vėliau šis piešinys dalinai nuvalomas, atidengiant paslėptą apatinį tapybos sluoksnį. Skirtinguose paveiksluose tapybos ir atspaudo santykis kinta, kartais jie tiesiog paliekami konkuruoti. Tokia technika autoriaus ir kritikų įvardijama kaip vidinio ir išorinio pasaulio bei kultūros ir gamtos pasaulių santykių metafora.

Paveiksluose dažniausiai vaizduojami figūrų fragmentai ar gamtos motyvai, derinami kartu su ornamentinėmis arba abstrakčiomis formomis. V. Tomaševičiaus paveiksluose gausu „citatų“ iš senovinių nuotraukų ar filmų kadrų, taip pat – gamtos fragmentų, žmonių portretų, šiandienos ir senovinių simbolių. Dažnos moteriškumo, gamtos temos.

Paveikslai dekoratyvūs, daugiasluoksniai, dažnai santūraus kolorito.

Nuorodos 
 Geraldine Banier galerija
 Menininko aprašymas Artsy.net
 Menininko profilis Saatchi Online
 Dailininkai iš Lietuvos – Baltijos šalių bienalės laureatai
 V. Tomaševičiaus paroda Danijoje
 „Reali nerealybė dvimatėje plokštumoje“, Aistė Paulina Virbickaitė
 Menininkas užsimojo prikelti sovietmečio realybę: ateina laikas, kai pradedi sakyti tai, ką galvoji
 „Laiko slenksčiai“, Aistė Kisarauskaitė
 „Jaunųjų kūryba. Paskutiniai sovietmečio pasispardymai“, Austėja Mikuckytė – Mateikienė
 Tokijo bienalėje apdovanotas lietuvių menininkas Vytautas Tomaševičius
 Vytautas Tomaševičius „Natiurmortas su dviem objektais“, Art Olympia. 2019
 Vidmanto Martikonio akmens skulptūrų parkas 

Kultūros savaitė, 2018m. rugsėjo 8d
LRT laida "Linija, spalva, forma", 2018m. spalio 21d.

Lietuvos tapytojai